Am Mounda, en 4. August 1834 is da Mácha asgruckt – af a Rundrois i s nerdlinga Italia. Sa Weḡgfährt is da Jurist Antonín Strobach (1814–1856) gweng, da spadana Praḡa Burḡamoista u Vuasitznda vo da Reichsvarsammling. Da Weḡ had sechs Wochn dauad (ej amols homs tagle bis z 60 kilometr oglaffa) u fejad vo Praḡ, iwa Bejmisch Budweis, Linz, Salzbuaḡ un Innsbruck af Venedi. Vo durtn san s min Gschiff af Triest. I Ljubljana/Laibach had se da Mácha mid den bakontn slowenischn Dichta Franz Prešeren troffa, bvur dass s nou iwa Wian wida af Praḡ zrugga san.